Materiál na rokovanie obecného zastupiteľstva v obci Svederník

*Obecné zastupiteľstvo v obci Svederník*

Konané dňa: 31. 01. 2018

**Správa**

**o kontrolnej činnosti hlavnej kontrolórky obce Svederník**

**za rok 2017**

Predkladá: Ing. Elena Šuteková – hlavná kontrolórka obce

Materiál obsahuje:

1. Návrh na uznesenie
2. Dôvodová správa
3. Správa o kontrolnej činnosti hlavnej kontrolórky obce Svederník za rok 2017

Vypracovala: **Ing. Elena Šuteková** – hlavná kontrolórka obce

Predložené: Január 2018

**Návrh na uznesenie**

k bodu rokovania OZ č. 3.

**Správa o kontrolnej činnosti hlavného kontrolóra za rok 2017**

*Obecné zastupiteľstvo v obce Svederník*

**Berie na vedomie:**

1. **Správu o kontrolnej činnosti hlavnej kontrolórky obce Svederník za rok 2017**

**Dôvodová správa**

V zmysle § 18f ods. 1 písm. e) zákona SNR č. 369/1990 Zb. o obecnom zriadení v znení neskorších predpisov hlavný kontrolór predkladá obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka.

Predložením Správy o kontrolnej činnosti hlavnej kontrolórky obce za rok 2017 je naplnená jedna z hlavných zákonných povinností hlavného kontrolóra obce.

**S p r á v a**

**o kontrolnej činnosti hlavnej kontrolórky obce Svederník za rok 2017**

V súlade s § 18f ods. l písm. e) zákona č. 369/1990 Zb. o obecnom zriadení v znení neskorších predpisov

**predkladám**

Obecnému zastupiteľstvu v obci Svederník Správu o kontrolnej činnosti hlavnej kontrolórky Obce Svederník za rok 2017, obsahom ktorej je súhrnná informácia o priebehu, procese ako aj záveroch z vykonávania kontrolnej činnosti hlavnej kontrolórky v obci za uplynulý rok 2017.

Kontrolný proces je neoddeliteľnou súčasťou systému riadenia samosprávy obce a jej hospodárenia s verejnými prostriedkami, ktorá pre orgány obce plní najmä funkciu spätnej väzby a prevencie. Účinná a cieľavedome uplatňovaná kontrola prispieva k neustálenému skvalitňovaniu riadiaceho procesu miestnej samosprávy.

Správa obsahuje vyhodnotenie nasledovných oblastí činnosti hlavnej kontrolórky obce počas obdobia roku 2017:

* výkon kontrolnej činnosti
* výkon iných odborných činností
* výkon ostatných činností

**Výkon kontrolnej činnosti**

Hlavná kontrolórka obce vykonávala kontrolu z hľadiska dodržiavania zákonných ustanovení so zameraním predovšetkým na dodržiavanie zákonnosti, hospodárnosti, efektívnosti, účinnosti a účelnosti pri nakladaní s verejnými prostriedkami, majetkom obce a obci zvereným majetkom zo strany štátu.

Plnila pritom úlohy vyplývajúce v § 18 f zákona č. 369/1990 Zb. o obecnom zriadení v znení neskorších predpisov (ďalej zákon o obecnom zriadení).

Výkon kontroly vychádza z princípov nezávislosti, objektívnosti, odbornosti, nestrannosti a aktuálnosti a bol realizovaný podľa metodiky uvedenej v zákone č. 357/2015 Z. z. o finančnej kontrole a vnútornom audite a o zmene a doplní niektorých zákonov v znení neskorších predpisov (ďalej zákon o finančnej kontrole).

Výkon kontroly bol realizovaný v zmysle schválených plánov kontrolnej činnosti na l. a 2. polrok 2017 zo strany oprávneného orgánu – Obecného zastupiteľstva obce Svederník.

Predmetom vykonaných finančných kontrol bolo hlavne overenie zaúčtovania účtovných operácií, overenie dodržiavania schváleného rozpočtu v zmysle  rozpočtových pravidiel, kontrola pokladničnej hotovosti, kontrola plnenia vlastných príjmov z miestnych daní a miestnych poplatkov, zhotovenie čiastočných analýz a rozbory hospodárskej činnosti, kontrola interných predpisov, ich dodržiavanie a ich súlad s platnými všeobecne záväznými právnymi predpismi.

V roku 2017 bola vykonávaná priebežne kontrola pokladničných operácií a kontrola hospodárenia s výdavkami. Preverené účtovné doklady sú preukázateľne a potvrdzujú obsah účtovného záznamu, preverované finančné operácie sú priebežne riadne zaúčtované, priebežne bola preverená vecná a formálna správnosť došlých faktúr a ich úhrady v nadväznosti na schválený rozpočet.

V záujme správneho vyhodnotenia záverov k Záverečnému účtu bola náhodným výberom preverená správnosť vykonania inventarizácie.

V priebehu roku 2016 sa obec nastavovala na pravidlá zvládnutia implementácie nového zákona o finančnej kontrole – zákon č. 357/2015 Z. z., kde aplikačná prax ešte prináša nejasnosti, ktoré bude potrebné zvládnuť.

Bola vykonaná kontrola procesu vybavovania a evidencie sťažností, pričom v rámci záverov vykonávanej kontroly vybavovania sťažností bola dopracovaná Smernica na vybavovanie sťažností v podmienkach obce Svederník s dôrazom na poslednú novelu zákona o sťažnostiach 9/2010 Z. z.

Pravidelne bola vykonávaná kontrola plnenia uznesení obecného zastupiteľstva z úrovne všetkých orgánov obce. Obec Svederník spracúva chronologicky číslované uznesenia OZ z každého obecného zastupiteľstva v elektronickej i tlačenej podobe. Kontrola plnenia uznesení bola sporadicky vykonávaná na rokovaniach obecného zastupiteľstva a zaznamenaná v zápisnici. Zápisnice zo zasadnutí OZ sú zverejňované i na webovej stránke obce. Hlavná kontrolórka preverila náhodným výberom plnenie uznesení – bez kontrolných zistení.

**Výkon iných odborných činností**

1. Vypracovanie Odborného stanoviska k návrhu Programového rozpočtu pre rok 2018
2. Vypracovanie Odborného stanoviska k Záverečnému účtu obce za rok 2016
3. Spracovanie Správy o kontrolnej činnosti hlavnej kontrolórky za príslušný rok

**Výkon ostatných činností**

1. Aktívna spolupráca pri príprave návrhu Programového rozpočtu obce pre rok 2018
2. Aktívna spolupráca pri príprave Záverečného účtu za rok 2016
3. Aktívna spolupráca pri príprave všeobecne záväzných nariadení, interných predpisov a smerníc v podmienkach obce
4. Sledovanie stavu a vývoja dlhu obce v súlade s § 17 zákona č. 583/2004 Z. z. o rozpočtových pravidlách územnej samosprávy – obec v priebehu roku 2017 nemala žiaden úver
5. Účasť na rokovaniach OZ a aktívna spolupráca pri tvorbe a formulovaní uznesení OZ
6. Účasť na školeniach zameraných na odbornú problematiku a samo vzdelávanie v súlade s požiadavkami pre výkon praxe HK obce

**Záver**

V hodnotenom období – rok 2017 boli hlavnou kontrolórkou obce splnené všetky zákonné povinnosti vo vzťahu k dodržiavaniu § 18 f zákona o obecnom zriadení č. 369/1990 Zb. o obecnom zriadení v znení neskorších predpisov s prihliadnutím na rozsah určeného úväzku.

**Aj rok 2017 a výsledky, ktoré boli v obci Svederník dosiahnuté, ako z pohľadu vykonaných aktivít, ale aj z pohľadu hospodárenia s finančnými prostriedkami a zverenými hodnotami a majetkom obce, nie je samovoľný, je výsledkom konsolidovanej situácie v spolupráci hlavných orgánov obce – pána starostu a poslancov obecného zastupiteľstva, ktorú bolo možné dosiahnuť len záujmom o problémy obce a jej občanov zo strany všetkých zainteresovaných strán – pána starostu a poslancov OZ, ako aj ostatných zamestnancom obce, pričom vždy, ako hlavný cieľ bola snaha dosiahnuť najlepšie riešenie pre občana obce Svederník prostredníctvom transparentného a čestného konania, pričom bol zachovaný princíp hospodárnosti, efektívnosti, účelnosti a účinnosti a s poukazom na predpokladaný výsledok hospodárenia, ktorý sa očakáva ako prebytok rozpočtového hospodárenia nad 10.000,- € s prihliadnutím na naakumulovaný rezervný fond nad 45.000,- €, je v podmienkach obce Svederník vynikajúci výsledok pri množstve aktivít, ktoré sa v priebehu roku 2017 vykonali a ktoré je možné v roku 2018 použiť na financovanie ďalších podporných a investičných akcií v obci.**

Na záver môžem konštatovať, že obec Svederník pri výkone samosprávnych činností v roku 2017 primerane dodržiavala príslušné všeobecne záväzné právne predpisy a interné normy pri hospodárení a nakladaní s majetkom obce a hospodárne a efektívne nakladala so svojim majetkom.

Vo Svederníku 19. 01. 2018

........................................................

Ing. Elena Šuteková

hlavná kontrolórka obce